CELEX: 32000R0477
Language: el
Date: 2000-03-02 00:00:00
Title: Κανονισμός (ΕΚ) αριθ. 477/2000 της Επιτροπής, της 2ας Μαρτίου 2000, για τον καθορισμό των ποσοτήτων κατωφλίου εγγύησης που επιτρέπεται να μεταφερθούν προς άλλη ομάδα ποικιλιών για τη συγκομιδή του 2000 στον τομέα του ακατέργαστου καπνού

Avis juridique important

|

32000R0477

Κανονισμός (ΕΚ) αριθ. 477/2000 της Επιτροπής, της 2ας Μαρτίου 2000, για τον καθορισμό των ποσοτήτων κατωφλίου εγγύησης που επιτρέπεται να μεταφερθούν προς άλλη ομάδα ποικιλιών για τη συγκομιδή του 2000 στον τομέα του ακατέργαστου καπνού  

Επίσημη Εφημερίδα αριθ. L 058 της 03/03/2000 σ. 0005 - 0006

ΚΑΝΟΝΙΣΜΟΣ (ΕΚ) αριθ. 477/2000 ΤΗΣ ΕΠΙΤΡΟΠΗΣτης 2ας Μαρτίου 2000για τον καθορισμό των ποσοτήτων κατωφλίου εγγύησης που επιτρέπεται να μεταφερθούν προς άλλη ομάδα ποικιλιών για τη συγκομιδή του 2000 στον τομέα του ακατέργαστου καπνούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 660/1999(2), και ιδίως το άρθρο 9 παρά- γραφος 4,Εκτιμώντας τα ακόλουθα:(1) Το άρθρο 9 του κανονισμού (ΕΟΚ) αριθ. 2075/92 θεσπίζει καθεστώς ποσοστώσεων για τις διάφορες ομάδες ποικιλιών καπνού. Οι μεμονωμένες ποσοστώσεις κατανέμονται μεταξύ των παραγωγών βάσει των κατωφλίων εγγύησης για τη συγκομιδή 2000 που καθορίζονται στο άρθρο 3 του κανονισμού (ΕΚ) αριθ. 660/1999. Το άρθρο 9 παράγραφος 4 του κανονισμού (ΕΟΚ) αριθ. 2075/92 επιτρέπει στην Επιτροπή να χορηγεί άδεια στα κράτη μέλη να μεταφέρουν τις ποσότητες κατωφλίου εγγύησης μεταξύ ομάδων ποικιλιών. Οι προβλεπόμενες μεταφορές δεν επιβαρύνουν το ΕΓΤΠΕ με συμπληρωματικές δαπάνες μεταξύ ομάδων ποικιλιών και δεν συνεπάγονται αύξηση του συνολικού κατωφλίου εγγύησης κάθε κράτους μέλους.(2) Ο παρών κανονισμός πρέπει να εφαρμοσθεί το συντομότερο δυνατόν και πάντως πριν από την προθεσμία που προβλέπεται για τη σύναψη των συμβάσεων καλλιέργειας, η οποία καθορίζεται στο άρθρο 10 παράγραφος 1, του κανονισμού (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92, όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού(3), όπως τροποποιήθηκε τελευταία από τον κανονισμό (ΕΚ) αριθ. 2637/1999(4).(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του καπνού,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για τη συγκομιδή 2000, επιτρέπεται στα κράτη μέλη να μεταφέρουν, σύμφωνα με το άρθρο 22 παράγραφος 4 του κανονισμού (ΕΚ) αριθ. 2848/98, ποσότητες μιας ομάδας ποικιλιών προς άλλη ομάδα σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 2 Μαρτίου 2000.Για την ΕπιτροπήFranz FISCHLERΜέλος της Επιτροπής(1) ΕΕ L 215 της 30.7.1992, σ. 70.(2) ΕΕ L 83 της 27.3.1999, σ. 10.(3) ΕΕ L 358 της 31.12.1998, σ. 17.(4) ΕΕ L 323 της 15.12.1999, σ. 8.ΠΑΡΑΡΤΗΜΑΠοσότητες κατωφλίου εγγύησης που κάθε κράτος μέλος δύναται να μεταφέρει από μία ομάδα ποικιλιών προς άλλη ομάδα ποικιλιών>ΘΕΣΗ ΠΙΝΑΚΑ>